अनिश्चितकालीन सांकेतिक धरने पर उतरे नर्सिंग विद्यार्थी
चित्तौड़गढ़ | अखिलभारतीय विद्यार्थी परिषद के प्रकल्प सीएसवीपी द्वारा जीएनएम ट्रेनिंग सेंटर को राजकीय मान्यता दिलाने के लिए नर्सिंग विद्यार्थियों के आंदोलन के 10वें दिन सोमवार दोपहर में सेंटर के बाहर अनिश्चितकालीन सांकेतिक धरना शुरू हुआ।
सीएसवीपी के सद्दाम खान बताया कि अब तक काॅलिंग अभियान, हस्ताक्षर अभियान, ज्ञापन, ई-मेल, मानव श्रृंखला बनाकर प्रदर्शन सहित सरकार का ध्यान आकर्षित करने के लिए प्रयास किए जा चुके है। लेकिन फिर भी सरकार की ओर से सकारात्मक जवाब तक नहीं मिल रहा है। इससे विद्यार्थियों में रोष है। इसी कारण सांकेतिक धरना शुरू करना पड़ा है। यदि फिर भी मांग पर ध्यान नहीं दिया जाएगा तो भूख हड़ताल करेंगे। इस दौरान प्रेमशंकर, राहुल, लक्ष्मण, नीलेश, रमेश, सुनील, कपिल, मनोज, विनोद, मुकेश, सुनीता, कृष्णा, मिनाक्षी, पूजा, अल्पना, प्रतिभा, मायावती, केसरसिंह, मीना, नाजिया, गायत्री, अतुल, रोहिताश, सुमित्रा, नीतू, विनोद, अभिषेक, सुभाष, कुसुम, मांगीलाल, अंकित, उमा, प्रियंका, वर्षा, स्वीटी, कविता आदि मौजूद थे।
hin_Deva hin_Deva hin_Deva